འོན་ཀྱང་དེ་གཉིས་རྩ་བ་ནས་འབྲེལ་བ་མེད་ཅེས་སྨྲས་ན་མི་འགྲིག་སྟེ།མར་ཁེ་སིས།འཇིག་རྟེན་སྟེང་གི་བྱ་དངོས་ཐམས་ཅད་ནི་གཅིག་ལ་གཅིག་བརྟེན་དང་གཅིག་གྲོགས་གཅིག་གིས་བྱས་ཏེ་ཕན་ཚུན་སྣོལ་མའི་རང་བཞིན་གྱིས་རྟེན་ཞིང་འཚོ་བ་ཞིག་ཡིནཞེས་གསུངས་པ་ལྟར།བོད་ཀྱི་གནའ་རབས་བརྩམས་སྒྲུང་བརྒྱད་པོ་ནི་ལྷ་མོའི་འཁྲབ་གཞུང་དང་མ་བུའི་འབྲེལ་བ་ལྟར་དུ་འདུག་སྟེ།བརྩམས་སྒྲུང་དེ་དག་འཁྲབ་གཞུང་དུ་བཅོས་ནས་འཁྲབ་སྟོན་བྱེད་པ་དང་།འཁྲབ་གཞུང་གི་གཏམ་རྒྱུད་སོགས་བརྩམས་སྒྲུང་སོགས་རྩོམ་རིག་སྒྱུ་རྩལ་གྱི་ལམ་གཞན་ཞིག་ནས་མི་རྣམས་ལ་དོན་བྱེད་པ་ནི་ཡོད་པས་དེ་ནི་རྟེན་འབྲེལ་རེད།འོན་ཀྱང་དེ་གཉིས་རྡོ་ཆག་དུམ་བུ་བཙན་སྒྲིག་གིས་གཞི་གཅིག་ཏུ་སྦྱར་ཏེ་དོན་གཅིག་མིང་གི་རྣམ་གྲངས་དུ་བཞག་པ་ནི་ར་མགོ་ལུག་སྦྱར་གྱི་ཚུལ་ལས་མ་འདས་པས་ང་ཚོས་དངོས་ཐོག་བདེན་འཚོལ་གྱི་སྒོ་ནས་བོད་ཀྱི་གནའ་རབས་བརྩམས་སྒྲུང་བརྒྱད་ཀྱི་ཐུན་མོང་མ་ཡིན་པའི་སྒྱུ་རྩལ་གྱི་ཁྱད་ཆོས་དང་རྩོམ་རིག་གི་རིན་ཐང་ལ་གདེང་འཇོག་བྱེད་དགོས།